**Občianske združenie PRÍRODOVEDEC**

**Šrobárova 2, 041 54 Košice, IČO: 31299326**

**Postup krokov na preukázanie 2% resp. 3% v roku 2019**

**Zamestnanci,**

**ktorí požiadali svojho zamestnávateľa o vykonanie**

**ročného zúčtovania zaplatených preddavkov na daň z príjmov.**

1. Požiadajte svojho zamestnávateľa o vystavenie tlačiva **Potvrdenie o zaplatení dane**. Pre zamestnancov PF UPJŠ pripraví potvrdenia Danuša Karenová, danusa.karenova@upjs.sk, IP: 1167, okolo 10.4.2019.

2. Z potvrdenia o zaplatení dane si zistite **dátum zaplatenia** **dane** a vypočítajte:

a) **2% z vašej zaplatenej dane** - to je maximálna suma, ktorú môžete v prospech prijímateľa poukázať, ak ste v roku 2018 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť **minimálne 3 €**.

b) **3% z vašej zaplatenej dane**, ak ste v roku 2018 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2018 dobrovoľnícky pracovali. Organizácia, pre ktorú ste dobrovoľnícky pracovali a organizácia, ktorej poukazujte 3% môžu byť rôzne.

3. Prečítajte si pozorne predvyplnené **Vyhlásenie o poukázaní podielu zaplatenej dane z príjmov fyzickej osoby**, doplňte doň svoje osobné údaje a sumu 2% zo zaplatenej dane, ktorú chcete poukázať pre OZ Prírodovedec.

*Vo vyhlásení je zaškrtnuté políčko: Súhlas so zaslaním vášho mena a adresy pre OZ Prírodovedec (nie však výšky príspevku), ako informácia pre príjemcu o platiteľovi. Ak si neprajete túto informáciu zasielať, políčko odškrtnite.*

4. Obe tlačivá, **Vyhlásenie** spolu s **Potvrdením**, doručte do 30.04.2019 na daňový úrad podľa Vášho bydliska. Adresu DÚ si nájdete tu: <https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>

**Zamestnanci PF UPJŠ môžu tlačivá odovzdať na sekretariátoch svojich ústavov.**

*Ak ste poukázali 3% z dane, povinnou prílohou je aj Potvrdenie o odpracovaní minimálne 40 hodín dobrovoľníckej činnosti. Radi vám ho v prípade dobrovoľníckej činnosti v prospech OZ Prírodovedec, alebo PF UPJŠ vystavíme.*

**Fyzické a právnické osoby, ktoré samé podávajú daňové priznanie**

Pre identifikáciu prijímateľa **OZ PRÍRODOVEDEC** použite:

IČO: 31299326

Právna forma: Občianske združenie

Obchodné meno: Občianske združenie PRÍRODOVEDEC

Sídlo-ulica: Šrobárova

Súpisné/orientačné číslo: 2

PSČ: 041 54

Obec: Košice – Staré mesto

*Naša organizácia nemá SID, kolónku na SID nechávame prázdnu.*

alebo použite predvyplnené časti formulárov:

**Vyhlasenie OZ Pr\_2018**

**Potvrdenie OZ Pr\_2018**

**DDPO\_18-potvrdenie**

**DDPOB\_18-potvrdenie**

**DDPOA\_18-potvrdenie**

**DPFOA\_18-potvrdnenie**

**DP FO\_B\_18**

**DP PO\_A\_18**